ಸದ್ದಿಲ್ಲದೇ ಉಡುಪಿಗೆ ಬಂದು ಹೋದ್ರು ಪ್ರಧಾನಿ ಮೋದಿ!

ಉಡುಪಿ: ಇಲ್ಲಿ ಶ್ರೀಕೃಷ್ಣಜನ್ಮಾಷ್ಟಮಿ ಮುಗಿದು ಎರಡು ದಿನ ಕಳೆದಿದೆ. ಆದರೆ ಇದೀಗ ಅಷ್ಟಮಿ ಉತ್ಸವಕ್ಕೆ ಪ್ರಧಾನಿ ನರೇಂದ್ರ ಮೋದಿ ಬಂದು ಹೋಗಿದ್ದರು ಅನ್ನೋ ವೀಡಿಯೋವೊಂದು ಸಾಮಾಜಿಕ ಜಾಲತಾಣದಲ್ಲಿ ವೈರಲ್ ಆಗಿದೆ.

ವಿಡಿಯೋದಲ್ಲಿ ರಥಬೀದಿಯಲ್ಲಿ ಮೋದಿ ನಡೆದುಕೊಂಡು ಹೋಗುತ್ತಿರುವುದನ್ನು ಕಾಣಬಹುದು. ಯಾವುದೇ ಸೆಕ್ಯೂರಿಟಿ ಇಲ್ಲದೆ, ಸುದ್ದಿಯೇ ಇಲ್ಲದೆ ಮೋದಿ ಬಂದು ಹೋದ್ರಾ ಅಂತ ಟೆನ್ಶನ್ ಮಾಡಿಕೊಳ್ಳಬೇಡಿ. ಉಡುಪಿಗೆ ಬಂದಿರೋದು ಪ್ರಧಾನಿ ಮೋದಿಯಲ್ಲ. ಬದಲಾಗಿ ಥೇಟ್ ಮೋದಿಯನ್ನೇ ಹೋಲುವ ಒಬ್ಬ ವ್ಯಕ್ತಿ ತಮ್ಮ ಪಾಡಿಗೆ ತಾವು ನಡೆದುಕೊಂಡು ಹೋಗುತ್ತಿರುವುದನ್ನು ಕಾರ್ಯಕ್ರಮಕ್ಕೆ ಬಂದವರು ಸೆರೆ ಹಿಡಿದಿದ್ದಾರೆ.

ಹಿರಿಯಡ್ಕದ ಸದಾನಂದ ನಾಯಕ್ ಪ್ರಧಾನಿ ಮೋದಿ ಅವರನ್ನು ಹೋಲುತ್ತಾರೆ. ಮುಖ, ಗಡ್ಡ ಮತ್ತು ವಾಕಿಂಗ್ ಸ್ಟೈಲ್ ಎಲ್ಲವೂ ಥೇಟ್ ಮೋದಿ ಅವರಂತೆಯೇ. ನೀವು ಮೋದಿಯಂತೆಯೇ ಕಾಣುತ್ತಿರಾ ಜುಬ್ಬ ಹಾಕ್ಕೊಳ್ಳಿ ಅಂತ ಎಲ್ಲರೂ ಸಜೇಶನ್ ಮಾಡಿದ್ದರು. ಹೀಗಾಗಿ ಸದಾನಂದ ಕಾಮತ್ ಅದೇ ಸ್ಟೈಲಲ್ಲಿ ಉಡುಪಿ ಕೃಷ್ಣಜನ್ಮಾಷ್ಟಮಿಗೆ ಹೋಗಿದ್ದರು. ಇದೀಗ ಆ ವೀಡಿಯೋ ಫೇಸ್ ಬುಕ್ ಮತ್ತು ವಾಟ್ಸಾಪ್‍ನಲ್ಲಿ ಹರಿದಾಡುತ್ತಿದೆ.

ಹಿರಿಯಡ್ಕದ ಸದಾನಂದ ನಾಯಕ್ ಅಡುಗೆ ಕೆಲಸಕ್ಕೆ ಹೋಗುತ್ತಾರೆ. ಅಡುಗೆ ಕಾರ್ಯಕ್ರಮಗಳಿಗೆ ಹೋದಲ್ಲಿ ಜನ ಸೆಲ್ಫೀ ಕ್ಲಿಕ್ಕಿಸಿಕೊಳ್ಳಲು ಮುಗಿ ಬೀಳುತ್ತಾರೆ. ಇಂದು ಪ್ರಧಾನಿ ಮೋದಿ ಬರ್ತ್‍ಡೇ ಆಗಿರೋದ್ರಿಂದ ಈ ವೀಡಿಯೋ ಎಲ್ಲರ ಮೊಬೈಲ್‍ನಲ್ಲಿ ಹರಿದಾಡುತ್ತಿದೆ.

https://www.youtube.com/watch?v=Fs____nayD0&feature=youtu.be